EVROPSKA KOMISIJA Bruselj, 31.8.2022 COM(2022) 429 final 2022/0256(NLE) Predlog UREDBA SVETA o spremembi Uredbe Sveta (EU) 2020/1706 o odprtju in zagotavljanju upravljanja avtonomnih tarifnih kvot Unije za nekatere ribiške proizvode v obdobju 2021–2023

(Besedilo velja za EGP)



OBRAZLOŽITVENI MEMORANDUM 1.OZADJE PREDLOGA •Razlogi za predlog in njegovi cilji Uredba Sveta (EU) 2020/1706 o odprtju in zagotavljanju upravljanja avtonomnih tarifnih kvot Unije za nekatere ribiške proizvode v obdobju 2021–2023 je bila sprejeta 13. novembra 2020. Cilj Uredbe je zagotoviti konkurenčnost predelovalne industrije Unije in preprečiti ogrožanje proizvodnje ribiških proizvodov Unije z zagotavljanjem ustrezne dobave ribiških proizvodov za to industrijo. Zato uredba znižuje ali opušča uvozne dajatve za več ribiških proizvodov v okviru tarifnih kvot ustreznega obsega. Določa tudi, kateri postopki predelave („zahtevani postopki“) omogočajo uporabo tarifnih kvot in kateri ne. Uredba 2020/1706 je bila 19. julija 2021 spremenjena z dodatkom novih avtonomnih kvot zaradi izteka dvostranskih protokolov s Kraljevino Norveško in Islandijo o določitvi kvot za nekatere ribe in ribiške proizvode. Te nove avtonomne kvote prenehajo veljati 31. oktobra 2022. Ker pogajanja o novih dvostranskih protokolih ne bodo zaključena pred tem datumom, se lahko pričakuje pomanjkanje brezcarinskih ribiških materialov za predelavo v Uniji. Zato je treba veljavnost kvot podaljšati do konca uporabe Uredbe 2020/1706. •Skladnost z veljavnimi predpisi s področja zadevne politike Ta pobuda je v skladu s politiko EU v zadnjih 20 letih, saj je njen namen zagotoviti zadostno dobavo ribiških proizvodov predelovalni industriji EU. 2.PRAVNA PODLAGA, SUBSIDIARNOST IN SORAZMERNOST •Pravna podlaga Člen 31 PDEU. •Subsidiarnost (za neizključno pristojnost) Dajatve skupne carinske tarife so v izključni pristojnosti Unije. Načelo subsidiarnosti se zato za te določbe ne uporablja. •Sorazmernost Izbira politike je sorazmerna, saj se za vsak proizvod odobri le omejena količina, pri čemer se upoštevajo stopnja izkoriščenosti, enaki konkurenčni pogoji za proizvajalce EU in proizvajalce iz držav nečlanic EU, dodana vrednost in drugi obstoječi trgovinski preferenciali. •Izbira instrumenta Ni relevantno. 3.REZULTATI NAKNADNIH OCEN, POSVETOVANJ Z DELEŽNIKI IN OCEN UČINKA

•Naknadne ocene/preverjanja primernosti obstoječe zakonodaje Ni relevantno •Posvetovanja z deležniki Ni relevantno •Zbiranje in uporaba strokovnih mnenj Ni relevantno •Ocena učinka Ocena učinka ni bila opravljena. Cilj predloga je sprememba veljavnega pravnega akta, ki preneha veljati konec leta 2023. Zato ocena učinka ni potrebna. •Primernost in poenostavitev ureditve Ni relevantno •Temeljne pravice Ni relevantno 4.PRORAČUNSKE POSLEDICE Predlog ima proračunski vpliv na prihodke EU v smislu izgube carin, ki bi se pobrale za uvožene proizvode. Ena predlagana kvota se nanaša na proizvod, za katerega velja največja tarifna ugodnost v višini 20 % (sledi v slanici). Dve drugi predlagani kvoti se nanašata na proizvode, za katere velja tarifna opustitev med 15. februarjem in 15. junijem. Za zamrznjenega sleda v preostalem delu leta velja največja tarifna ugodnost v višini 15 %. Tri dodatne kvote se nanašajo na izdelke, za katere velja največja tarifna ugodnost v višini 15 %. Navedeni znesek izgube prihodka v višini 10,94 milijona EUR je bil izračunan na podlagi predlagane tonaže v okviru avtonomne tarifne kvote (kar pomeni največjo izkoriščenost kvote), deklarirane uvozne vrednosti proizvodov za ustrezne uvožene količine (vrednost kvote) in največjih tarifnih ugodnost v višini 15 % ali 20 % za proizvod ter brez upoštevanja obdobja tarifnih opustitev. Tako to pomeni najvišjo raven izgube prihodka glede na to, da EU dodeljuje ugodnejše trgovinske pogoje različnim skupinam tretjih držav (shema splošnih tarifnih preferencialov, sporazumi o prosti trgovini). 5.DRUGI ELEMENTI •Načrti za izvedbo ter ureditev spremljanja, ocenjevanja in poročanja Ni relevantno •Natančnejša pojasnitev posameznih določb predloga Predlog sestoji iz podaljšanja veljavnosti sedanjih kvot 09.2509, 09.2510, 09.2512, 09.2513 in 09.2514 do konca veljavnosti Uredbe 2020/1706. V ta namen je treba dodati nove kvote za obdobje od novembra 2022 do decembra 2023. Letne količine se sorazmerno povečajo, da zajamejo celotno kvotno obdobje 14 mesecev.

2022/0256 (NLE) Predlog UREDBA SVETA o spremembi Uredbe Sveta (EU) 2020/1706 o odprtju in zagotavljanju upravljanja avtonomnih tarifnih kvot Unije za nekatere ribiške proizvode v obdobju 2021–2023

(Besedilo velja za EGP) SVET EVROPSKE UNIJE JE – ob upoštevanju Pogodbe o delovanju Evropske unije in zlasti člena 31 Pogodbe, ob upoštevanju predloga Evropske komisije, ob upoštevanju naslednjega: (1)Oskrba Unije z nekaterimi ribiškimi proizvodi je trenutno odvisna od uvoza iz tretjih držav. Unija je v zadnjih desetletjih postala bolj odvisna od uvoza pri zadovoljevanju potreb po ribiških proizvodih. Da ne bi bila ogrožena proizvodnja ribiških proizvodov v Uniji in da bi se zagotovila zadostna oskrba predelovalne industrije v Uniji, bi bilo treba opustiti ali znižati uvozne dajatve za več ribiških proizvodov v okviru tarifnih kvot ustreznega obsega. (2)Z Uredbo Sveta (EU) 2020/1706 se je odprlo in zagotovilo upravljanje avtonomnih tarifnih kvot Unije za nekatere ribiške proizvode v obdobju 2021–2023. Za vsako tarifno kvoto je bil določen ustrezni obseg, da bi se zagotovila ustrezna oskrba industrije Unije za navedeno obdobje. (3)Uredba 2020/1706 je bila 19. julija 2021 spremenjena z Uredbo Sveta 2021/1203, s katero so bile med drugim dodane nove kvote, veljavne do 31. oktobra 2022, zaradi izteka dvostranskih protokolov s Kraljevino Norveško in Islandijo o določitvi kvot za nekatere ribe in ribiške proizvode. (4)Vendar pogajanja o novih dodatnih protokolih z Islandijo in Kraljevino Norveško o določitvi kvot za nekatere ribe in ribiške proizvode ne bodo zaključena pred 31. oktobrom 2022. (5)Zato bi bilo treba določiti nove kvote, ki bi veljale do konca uporabe Uredbe 2020/1706 – SPREJEL NASLEDNJO UREDBO: Člen 1 Priloga k Uredbi (EU) 2020/1706 se spremeni v skladu s Prilogo k tej uredbi. Člen 2 Ta uredba začne veljati dan po objavi v Uradnem listu Evropske unije.